CELEX: 32021D0648
Language: mt
Date: 2021-04-16 00:00:00
Title: Deċiżjoni tal-Kunsill (PESK) 2021/648 tad-16 ta’ April 2021 li temenda d-Deċiżjoni (PESK) 2018/299 li tippromwovi n-netwerk Ewropew ta’ gruppi ta’ riflessjoni indipendenti dwar in-nonproliferazzjoni u d-diżarm b’appoġġ għall-implimentazzjoni tal-Istrateġija tal-UE kontra l-proliferazzjoni ta’ armi ta’ qerda massiva

20.4.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 133/57
               
            
         DEĊIŻJONI TAL-KUNSILL (PESK) 2021/648
         tad-16 ta’ April 2021
         li temenda d-Deċiżjoni (PESK) 2018/299 li tippromwovi n-netwerk Ewropew ta’ gruppi ta’ riflessjoni indipendenti dwar in-nonproliferazzjoni u d-diżarm b’appoġġ għall-implimentazzjoni tal-Istrateġija tal-UE kontra l-proliferazzjoni ta’ armi ta’ qerda massiva
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28(1) u 31(1) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fis-26 ta’ Frar 2018 il-Kunsill adotta d-Deċiżjoni (PESK) 2018/299 (1).
                  
               
                     (2)
                  
                  
                     Id-Deċiżjoni (PESK) 2018/299 tipprevedi perijodu ta’ implimentazzjoni ta’ 42 xahar, li jibda fid-data tal-konklużjoni tal-ftehim ta’ finanzjament imsemmi fl-Artikolu 3(3) tiegħu, għall-attivitajiet imsemmija fl-Artikolu 1 tagħha (“il-perijodu ta’ implimentazzjoni”).
                  
               
                     (3)
                  
                  
                     Fit-18 ta’ Frar 2021 il-Konsorzju tal-UE għan-Nonproliferazzjoni u d-Diżarm, fil-kapaċità tiegħu bħala l-entità ta’ implimentazzjoni, talab l-awtorizzazzjoni tal-Unjoni biex testendi l-perijodu ta’ implimentazzjoni sas-17 ta’ Mejju 2022 minħabba sfidi li jirriżultaw mill-pandemija tal-COVID-19 li għadha għaddejja.
                  
               
                     (4)
                  
                  
                     L-attivitajiet imsemmija fl-Artikolu 1 tad-Deċiżjoni (PESK) 2018/299 tista’ titkompla sas-17 ta’ Mejju 2022 mingħajr ebda konsegwenzi fir-rigward tar-riżorsi finanzjarji.
                  
               
                     (5)
                  
                  
                     Għalhekk jenħtieġ li id-Deċiżjoni (PESK) 2018/299 tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            Id-Deċiżjoni (PESK) 2018/299 hija emendata kif ġej:
            
                        (1)
                     
                     
                        fl-Artikolu 5, paragrafu 2 huwa sostitwit b’dan li ġej:
                        
                           “2.   Din id-Deċiżjoni għandha tiskadi fis-17 ta’ Mejju 2022.”;
                        
                     
                  
                        (2)
                     
                     
                        it-taqsima 4 tal-Anness huwa sostitwit b’dan li ġej:
                        “4.   Tul ta’ żmien
                        
                        It-tul ta’ żmien totali stmat għall-implimentazzjoni tal-proġetti hu ta’ 48 xahar. Il-proġetti ser jintemmu fis-17 ta’ Mejju 2022.”.
                     
                  
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fil-Lussemburgu, id-16 ta’ April 2021.
            
               
                  Għall-Kunsill
               
               
                  Il-President
               
               A. P. ZACARIAS
            
         
         
            (1)  Id-Deċiżjoni tal-Kunsill (PESK) 2018/299 tas-26 ta’ Frar 2018 li tippromwovi n-netwerk Ewropew ta’ gruppi ta’ riflessjoni indipendenti dwar in- nonproliferazzjoni u d-diżarm b’appoġġ għall-implimentazzjoni tal-Istrateġija tal-UE kontra l- proliferazzjoni ta’ armi ta’ qerda massiva (ĠU L 56, 28.2.2018, p. 46).